afholder dette samråd i en situation, hvor det nu faktisk er lyk- - PDF
Download "afholder dette samråd i en situation, hvor det nu faktisk er lyk-"
1 Kulturudvalget KUU alm. del Bilag 40 Offentligt TALE Arrangement: Samråd i Folketingets Kulturudvalg om statslige støttemidler til kulturinstitutioner og Fregatten Jylland Åbent eller lukket: Åbent Dato og klokkeslæt: Tirsdag d. 20. november kl Sted: Folketinget, lokale Taletid: 10 min - herefter spørgsmål Forv. antal deltagere: Evt. andre forhold ministeren bør være opmærksom på: Kontaktperson: Katrine Tarp 31. oktober 2012 Der er efter ønske fra Kim Andersen (V) og Michael Aastrup Jensen (V) stillet følgende spørgsmål til ministeren: Samrådsspørgsmål J Ministeren bedes redegøre for, med henvisning til ministerens af 23. maj 2012 til Flemming Møller Mortensen, hvilke lokale museer ministeren ser som oplagte partnere for Fregatten Jylland at indgå en samdriftsaftale med under hensyn til de særlige vilkår, der gør sig gældende for et museum, hvis virksomhed indebærer vedligeholdelse af et gammelt træskib. Samrådsspørgsmål K Ministeren bedes redegøre for, om det forsat er hans forslag, som nævnt i sin af 23. maj 2012 til Flemming Møller Mortensen, at Fregatten Jylland lukker de af museets aktiviteter, der ikke giver overskud, og er dette forslag givet på baggrund af en gennemgang af økonomien i museets aktiviteter? Samrådsspørgsmål L Ministeren bedes redegøre for i hvilket omfang private fonde yder bidrag til vedligeholdelse af nationale mindesmærker sammenlignet med omfanget af fondenes bidrag til nyindkøb, istandsættelser og nybyggeri. Samrådsspørgsmål M Kan ministeren oplyse i hvilket omfang der fra EU ydes bidrag til vedligeholdelse af nationale mindesmærker i medlemslandene? Indledning Først vil jeg gerne indlede med at sige, at jeg er glad for, at vi afholder dette samråd i en situation, hvor det nu faktisk er lyk- Dok. nr
2 Side 2 kedes at finde flere midler til Fregatten Jylland. Som bekendt blev udfaldet af finanslovsaftalen, at fregatten nu vil modtage en fast bevilling på kr. årligt samt en fireårig bevilling på 1,7 mio. kr. Den nye bevilling på finansloven til fregatten er givet til, at der kan opretholdes en fortsat vedligeholdelsesindsats, som sikrer skibet for eftertiden. Derudover er det specifikt anført, at bevillingen skal anvendes til at etablere en varig løsning på skibets bevaringstilstand. Dette er en meget klar understregning af den pointe, som jeg har fremført igen og igen i denne sag: At man fra fregattens side skal arbejde på at finde varige og bæredygtige løsninger. Man kan ikke som selvejende kulturinstitution forvente, at midlertidige offentlige tilskud forlænges i det uendelige, og det
3 Side 3 er nødvendigt for fregattens bestyrelse og ledelse, at de nu arbejder benhårdt på at skabe en bæredygtig økonomi. Jeg håber, at regeringen med ekstrabevillingen øger fregattens chance for succes med dette forehavende. Regeringen har nu strakt sig til det yderste inden for et meget stramt budget. Som en yderligere støtte til træskibsbevaringen generelt har Skibsbevaringsfonden fået 1,8 mio. kr. ekstra i en fireårig periode til det store arbejde, som man udretter i forhold til de private og foreningsejede skibe. Udvalget har anmodet mig om at besvare 4 spørgsmål. Jeg vil besvare spørgsmål J og K først og derefter spørgsmål L og M. Samrådsspørgsmål J Ministeren bedes redegøre for, med henvisning til ministerens e mail af 23. maj 2012 til Flemming Møller Mortensen, hvilke
4 Side 4 lokale museer ministeren ser som oplagte partnere for Fregatten Jylland at indgå en samdriftsaftale med under hensyn til de særlige vilkår, der gør sig gældende for et museum, hvis virksomhed indebærer vedligeholdelse af et gammelt træskib. Samrådsspørgsmål K Ministeren bedes redegøre for, om det forsat er hans forslag, som nævnt i sin e mail af 23. maj 2012 til Flemming Møller Mortensen, at Fregatten Jylland lukker de af museets aktiviteter, der ikke giver overskud, og er dette forslag givet på baggrund af en gennemgang af økonomien i museets aktiviteter? Svar på samrådsspørgsmål J og K Min mail til Kulturudvalgets formand fra d. 23. maj 2012 blev skrevet på baggrund af en henvendelse fra fregattens direktør til mig og Kulturudvalgets formand, som redegjorde for, at fregatten var tæt på betalingsstandsning og afvikling af aktiviteterne.
5 Side 5 Kulturudvalgets formand spurgte til, hvordan man kunne forholde sig til de økonomiske problemer. I svaret oplister jeg nogle principielle muligheder for at tilpasse institutionens aktivitetsniveau og for at organisere opgaverne på en anden måde. I en situation hvor økonomien ikke hænger sammen, er det nogle helt nødvendige overvejelser at gøre sig. Men jeg må understrege, at Fregatten Jylland er en selvejende institution, og at jeg som minister hverken vil eller kan træffe ledelsesmæssige beslutninger på institutionens vegne. Kulturministeriet har ikke foretaget en selvstændig analyse af økonomien i fregattens aktiviteter. Jeg har i mit svar til Flemming Møller Mortensen af d. 23. maj alene reageret i forhold til de oplysninger, som fregatten selv har fremlagt. På baggrund af finanslovsaftalen for 2013 anser jeg ikke længere risikoen for betalingsstandsning for aktuel.
6 Side 6 I forlængelse af min mail til Flemming Møller Mortensen kan jeg oplyse, at jeg på mit møde med fregattens ledelse i august spurgte jeg til kommunens og bestyrelsens overvejelser om at organisere opgaverne på en anden måde og eventuelt i samarbejde med andre institutioner. Formålet kunne i så fald være at effektivisere f.eks. via fælles administration og drift. Mens et relevanskriterium i forhold til samarbejdspartnere kunne være geografisk beliggenhed eller faglige synergier i forhold til det maritime område. Jeg fik ikke indtryk af, at det var løsninger som bestyrelsen fandt relevante. Svar på spørgsmål L og M Hermed kommer jeg til besvarelsen af de to andre spørgsmål, som er blevet stillet.
7 Side 7 Samrådsspørgsmål L Ministeren bedes redegøre for i hvilket omfang private fonde yder bidrag til vedligeholdelse af nationale mindesmærker sammenlignet med omfanget af fondenes bidrag til nyindkøb, istandsættelser og nybyggeri. Samrådsspørgsmål M Kan ministeren oplyse i hvilket omfang der fra EU ydes bidrag til vedligeholdelse af nationale mindesmærker i medlemslandene? Det første spørgsmål retter sig mod private fondes virksomhed i Danmark. Der findes ikke samlede opgørelser, der umiddelbart giver svar på spørgsmålet. Kulturministeriet har undersøgt sagen, men konstateret, at det ikke umiddelbart lader sig gøre at læse ud af fondenes årsregnskaber, hvilke donationer der er rettet mod henholdsvis vedligeholdelse af nationale mindesmærker, nyindkøb, istandsættelser og nybyggeri.
8 Side 8 Når det er sagt, så er både jeg og spørgerne sikkert på det rene med, at en typisk fondsdonation til kulturelle formål går til f.eks. projekter eller nyanskaffelser frem for drift og vedligehold. Der findes dog eksempler på, at fondsdonationer bidrager til vedligeholdelse af monumenter. F.eks. Velux-fondens bidrag til overdækningen af Jellingestenene eller A.P. Møllerfondens bidrag til istandsættelse af Hammershus. Med hensyn til spørgernes sidste spørgsmål har ministeriet undersøgt forholdet, og har fået oplyst, at EU støtter vedligeholdelsen af kulturarv i medlemslandende i en række programmer, blandt andet EU's kulturprogram og den regionale udviklingsfond. Man bruger imidlertid ikke udtrykket nationale mindesmærker, men derimod med den bredere betegnelse maintenance of cultural heritage. Det lader sig derfor ikke gøre at specificere, hvad der er gået til vedligeholdelse af nationale mindesmærker i medlemslandene.